Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê dewleta tirke de eşkerayîye daye û nê pare kerdî:
Çalakîyî
''24ê teşrîna verêne de Warê Xoverdayîşî yê Saca de îşxalkerî hetê hêzanê ma ra ameyî prodayene. 25ê teşrîna verêne de îşxalkeranê ke waşt bikewê mezîyanê şerî yê Şehîd Bahozî yê Warê Xoverdayîşî yê Çemçoyî bi taktîkê sabotajîa meyî pirodayene. Na çalakîye de îşxalkerêk ame cezakerdene û îşxalkerêk birîndar bi. Eynî roje  Warê Xoverdayîşî yê Girê Cûdîyî de îşxlakerî hîrê rey ameyî pirodayene.Çalakîyan de 2 îşxalkerî ameyî cezakerdene û hîrê îşxalkerî birîndar bîyî. Warê Xoverdayîşî yê Girê Amedîyê de helîkopterê skorskîyo ke waşt herême de leşkeran rono hetê hêzanê ma ra ame derbkerdene û herême ra kewt dûrî.
Bombarduman
Artêşa tirke ya îşxalkere 25ê teşrîna verêne de mewzîyê şerî yê Şehîd Çekdarî yê Warê Xoverdayîşî yê Girê Cûdîyî, mewzîyê şerî yê Şehîd Felatî yê Warê Xoverdayîşî yê Sîda,mewzîyê şerî yê Şehîd Xursîyî yê Warê Xoverdayîşî yê Saca û mewzîyê şerî yê Şehîd Bahozî yê Warê Xoverdayîşî yê Çemçoyî pê bombayanê qedexeyan û çekanê kîmyewîyan dîyayî bombayan ver. Reyna Warê Xoverdayîşî yê Çemço, Girê Cûdî, Girê Hakarî, Karker, Girê FM û erazîyê Kanîsarke, Gundê Dêrik û erazîyê Mam Hesen, Gundê Bimendê, Gundê Çemrobotkî, Gundê Şkeftîyan û Gun Biyê yê Garê pê teyarayanê şerî, helîkopteranê hêrişî, tanq, obus û çekanê giranan dîyayî bombayan ver.''
